### 10.    Beslutning om udvælgelse af projekter til statslig cykelpulje 2021

**Åbent**

Sagsnr.: 326-2021-7683        J.nr.: 05.04.00           Dokumentnr.:
326-2021-77857

**Sagstype**

Beslutning.

**Resume og sagens baggrund**

Partierne bag ”Aftale om grøn
omstilling af vejtransporten af den 4. december 2020” er nu blevet enige om en udmøntning
af midler til cyklisme, og kriterierne er udmeldt. Der forventes en
ansøgningsfrist medio maj 2021 således, at tilsagn og afslag kan være afklaret
inden de kommunale budgetforhandlinger i efteråret 2021. Der ønskes en
beslutning om hvilke projekter, der skal ansøges om puljemidler til.

**Indstillinger**

Chefen for Vej, Ejendom og Affald indstiller, at:

1.    Der ansøges om
midler til projektet ”Ubby-Rute 22”.

2.    Der ansøges om
midler til projektet ”Sikker cykelforbindelse mellem centrum, uddannelser og
stationer”.

**Behandling**

Teknik- og Miljøudvalget.

**Sagsfremstilling**

Vejdirektoratets pulje til
cyklisme er på samlet 150 mio. kr. til medfinansiering af kommunale
cykelprojekter. Forligsparterne ønsker at sikre ny grøn mobilitet gennem ny
infrastruktur dedikeret til cyklister og derved bedre muligheder for at vælge
cyklen, så cyklen bliver en mere attraktiv transportform. Dertil ønsker parterne,
at der med puljen skabes bedre sammenhæng til for eksempel kollektiv transport.
Parterne ønsker samtidig, at der tilvejebringes ny viden på cykelområdet, og at
dette kan være med til at fremme og videreudvikle den grønne mobilitet på
cykelområdet.

Ansøgningsfristen forventes at blive
medio maj 2021. Puljen udmøntes til projekter, som i høj grad afspejler
følgende kriterier:

·
**Ny infrastruktur dedikeret til cyklister**, som for eksempel
nye cykelstier, dedikerede baner og passager til cyklister.

·
At projektet bidrager til **større sikkerhed** for cyklister
som for eksempel kryds-ombygninger.

·
At **flest muligt** får gavn af projektet.

·
At projektet bidrager til **bedre sammenhæng**, for eksempel ved
at styrke integrationen mellem den kollektive trafik og cykling.

·
At projektet **koordineres med relevante aktører**.

·
**Viden- og innovationsprojekter**, som for eksempel mindre
forsknings- og analyseprojekter.

Videns- og innovationsprojekter,
der kan tilvejebringe ny viden på cykelområdet, kan udgøre op til 10 pct. af
den samlede pulje.

Udvælgelse af projekter

For at flest muligt kan få del i
midlerne antages det, at der bør gås efter projekter med en tilskudssum på maksimalt
5-8 mio. kr. De seneste puljer har været med 40% tilskud og tilskudsbeløb fra
sidste pulje lå på 0,2-6,9 mio. kr., hvor cykelstien til [adresse] hentede det
største tilskud. Administrationen har gennemgået de prioriterede projekter i
cykelstiplanen og foreslår ud fra puljekriterierne, at følgende projekter
overvejes til indstilling:

·
Projektet ”Ubby-Rute 22” (Bilag 1).

Dette projekt kan ramme formålene ”dedikeret
til cyklister”, ”større sikkerhed” og ”styrket integrationen mellem den
kollektive trafik og cykling”. Lene Kjeldsen forventes at ligge på cirka 16 mio.
kr. I budgetaftalen for 2021-2024 er der afsat 10 mio. kr. til en
stiforbindelse mellem [adresse] og Rute 22 med hovedvægt på gennemførsel i 2023.

·
Projektet ”Sikker cykelforbindelse mellem centrum, uddannelser og
stationer” (Bilag 2). Dette projekt er en tilretning af den 5. prioriterede
cykelforbindelse – ”Stiforbindelser gennem Kalundborg bymidte, Mille Andresen
Hagemann-Petersens Alle, [adresse], [adresse]”. Projektet er udvalgt og tilrettet
med fokus på at ramme alle puljens formål for at give bedst mulige chancer for
at tiltrække et tilsagn. Lene Kjeldsen forventes efter en hurtig vurdering at
ligge på cirka 20 mio. kr. Dette beløb skal derfor kvalificeres yderligere.

Afhængigt af den endelige linieføring vil
projektet på delstrækninger involvere private grundejere og BaneDanmark.

Det forventes, at der kan
indsendes flere projektansøgninger.

Formalia

Der forudsættes kommunal
medfinansiering på 50 pct. af anlægsudgiften. Det kommunale

bidrag skal prioriteres inden
for kommunernes anlægsramme.

Et udkast til bekendtgørelse er lige
nu i høring, og Vejdirektoratet arbejder frem mod en ansøgningsfrist i maj 2021
således, at tilsagn og afslag kan være afklaret inden de kommunale
budgetforhandlinger i efteråret 2021. Tilskudsmodtagernes accept af tilskud
skal ske senest et år efter, at tilsagnet er givet. Dette skal sikre muligheden
for, at overskydende midler kan genanvendes til projekter, som ikke kom i
betragtning i første omgang.

ØkonomiI budgetaftalen for 2021-2024 er der afsat midler til cykelstiprojekter af
en størrelsesorden, så kommunen kan matche cykelpuljer af denne størrelse. De
afsatte midler er ikke tilstrækkelige til at gennemføre projekterne uden
puljebidrag eller ekstra anlægsbevillinger. Hvis Kalundborg Kommune opnår
puljemidler til projektet ’Ubby-rute 22’, vil de afsatte midler i budgetaftalen
kunne anvendes til at matche kommunens andel. Hvis der opnås puljemidler til projektet
”Sikker cykelforbindelse mellem centrum, uddannelser og stationer”, bliver der
behov for at afsætte ekstra midler til anlægsprojektet på budgettet for 2022 og
2023. Da kommunen har et år til at acceptere tilsagnet, er der mulighed for at
forhandle en eventuel anden finansiering til budgetforhandlingerne for 2022 og 2023
eller at frafalde ønsket om puljemidler, hvis enighed ikke kan opnås.

Der gøres opmærksom på, at de
opgivne anlægssummer er overslagstal, og at der for eksempel ikke er indregnet
udgifter til arealerhvervelse, eventuelle problematiske jordbundsforhold,
særlige afvandingsforhold eller lignende. Den konkrete projektøkonomi vil først
kunne fastlægges præcist efter detailprojektering. I tilknytning til
puljemidlerne vil eventuelle meromkostninger i anlægsprojekterne skulle
afholdes af kommunens anlægsbudget. Eventuelle mindre omkostninger fraregnes i
Vejdirektoratets tilskudsandel.

InfrastrukturplanHvis det i forbindelse med udarbejdelsen af infrastrukturplanen vælges at
prioritere cykelfaciliteter langs [adresse]Elmegade frem for langs
baneterrænet, kan der være mulighed for at ansøge om en delvis ruteændring til
Vejdirektoratet efter tildeling af puljemidler. Dette kan også blive løsningen,
hvis et eventuelt samarbejde med grundejere på en delstrækning ikke falder på
plads.

**Økonomiske konsekvenser**

Udarbejdelse af ansøgninger forventes at koste cirka 15.000
kr. pr. stk. Midlerne på i alt 30.000 kr. foreslås afholdt inden for
anlægsbudgettet til Carina Paulsen.

Såfremt Vejdirektoratet bevilger penge til et puljeprojekt,
bliver der behov for at afsætte midler til anlægsprojektet på budgettet for
2022 og 2023. Anlægssummen forventes at være 16 mio. kr. for ”Ubby-Rute 22” og
20 mio. kr. for ”Sikker cykelforbindelse mellem centrum, uddannelser og
stationer”. [adresse] andel forventes at være 50% af disse beløb.

**Bilag**

|  |  |
| --- | --- |
| Bilag 1 - Frede Kjeldsen - Ubby-Rute 22 | 326-2018-201125 |
| Bilag 2 - Frede Kjeldsen - Kalundborg bymidte | 326-2021-64660 |
| Bilag 3 - Rapport - Stier - Kalundborg bymidte | 326-2018-201120 |